Usona patenta kaj varmarka oficejo

La Usona patenta kaj varmarka oficejo estas agentejo de la Usona ministerio pri komerco kiu prizorgas la eldonadon de patentoj kaj la registradon de varmarkoj. Ĝi estis fondita je la 2-a de januaro 1975 el la antaŭa patenta oficejo.Records of the Patent and Trademark Office, National Archives https://www.archives.gov/research/guide-fed-records/groups/241.html La nuna direktoro de la oficejo estas Kathi Vidal, kiu ekprenis sian oficon je la 13-a de aprilo 2022.USPTO Welcomes New Director Kathi Vidal, https://www.uspto.gov/about-us/news-updates/uspto-welcomes-new-director-kathi-vidal

 Historio 
Artikolo 1, Sekcio 8 de la Usona Konstitucio permesas la Usonan Kongreson establi patentan kaj kopirajtan sistemon. La sama sekcio ankaŭ donas al la Usona Kongreso la rajto fari leĝojn rilate al komerco inter la Ŝtatoj, el kiu rajto ĝi faris sistemon de registritaj varmarkoj. La Patenta Leĝo de 1790 establis la Patenta Komitato, kiu eldonis patentojn ĝis 1793, kiam la Usona Sekretario de Ŝtato ricevis la respondecon doni patentojn. Poste, patenta estro sub la aŭtoritato de la Sekretario de Ŝtato prizorgis patentojn, ĝis la unua Patenta Oficejo establiĝis je 1836. Je 3 Marto 1849, la Patentan Oficejon transprenis la Usona Departmento de la Internaĵo de la Departmento de Ŝtato, kaj je 1 Aprilo 1925 ĝi moviĝis denove al Usona Departmento de Komerco.

Ekde la unuaj federalaj varmarkaj leĝoj, la patenta oficejo prizorgis la registron de markoj.Housewright, Ross. Early Development of American Trademark Law. https://www.ischool.berkeley.edu/sites/default/files/Ross%20Housewright%20TM%20Paper%20-%20FINAL.pdf Je 2 Januaro 1975 la nomo de la Patenta Oficejo ŝanĝiĝis al Patenta kaj Varmarka Oficejo.Records of the Patent and Trademark Office, National Archives https://www.archives.gov/research/guide-fed-records/groups/241.html

La sidejo de la Usona patenta kaj varmarka oficejo estas en Aleksandrio, Virginio, ekde 2005. La unua filia oficejo malfermiĝis en Detrojto, Miĉigano je 2012, kaj aliaj filiaj oficejoj nun troviĝas en Dallas, Teksaso; Denvero, Koloradio; kaj San-Joseo, Kalifornio.https://www.uspto.gov/about-us/uspto-office-locations

 Patentoj 
La oficejo donas tri specojn de patentoj. Utilaĵa patento estas la plejofta speco; ĝi estas patento de inventaĵo, kiu havas ian funkcion.35 U.S.C. § 101 Desegna patento temas pri ornama desegno de inventaĵo kiam la desegno mem ne plenumas apartan funkcion en la uzado de la inventaĵo.35 U.S.C. § 171 Planta patento estas patento de nova speco de planta nesekse reproduktita.35 U.S.C. § 161

Ekzamenisto de patentoj kontrolas peton de patento kaj sendas Oficejan Agon al la petanto. Oficeja Ago estas letero, kiu informas la petanton pri difektoj en la peto, kiujn la petanto devas ĝustigi antaŭ ol li povos ricevi patenton. Patentaj ekzamenistoj havas universitatan diplomon de teknika fako, tio estas, scienco aŭ inĝenierio, sed ne nepre diplomon de juro.

La Usona patenta kaj varmarka oficejo ankaŭ estas riceva oficejo por internaciaj patentopetoj laŭ la Traktato de Patenta Kunlaboro (“PCT” laŭ angla mallongigo).

 Varmarkoj 
Malsimile al patentaj ekzamenistoj, ekzamenisto de varmarkoj devas esti juristo. Ekzamenisto kontrolas peton de varmarko aŭ servica marko. La ekzamenisto serĉas aliajn markojn por vidi ĉu jam estas similaj markoj, kaj kontrolas la peton por aliaj difektoj. Se jam estas marko kiun oni povas konfuzi kun la petata marko, aŭ se estas ia difekto en la peto, la ekzamenisto sendas Oficejan Agon al la petanto.

 Vidu ankaŭ 
 Eŭropa Patent-Organizaĵo
 Intelekta propraĵo
 Aŭtorrajto kaj kopirajtaj monopoloj

 Eksteraj ligiloj 
 Oficiala Retejo

 Referencoj 

Komerco
Kategorio:Organizaĵoj pri intelekta proprieto
Kategorio:Usona juro